EkBass/fiwiki-20250220-pages-articles huggingface dataset:
Alvar

Alvar on ruotsalainen miehen etunimi. Suomessa nimestä on käytössä myös muunnos Alvari sekä harvinaiset Alwar ja Alwari. Alkuperäinen versio Alvar on käytössä myös Virossa. Alvar-nimi oli 1800-luvulla kirjoitusasussa Allvar ja sen käsitettiin olevan Ernst-nimen ('vakava') ruotsinnos. Toisen tulkinnan mukaan nimi koostuu kahdesta sanasta, al (alf 'keiju') sekä var ('sotilas'). Suomen almanakassa nimi on ollut vuosina 1908–1928 ja uudelleen vuodesta 1995. Vuoden 2019 loppuun mennessä Digi- ja väestötietoviraston tietojen mukaan Alvar-nimen on saanut 8 504 miestä ja alle 20 naista. Muodossa Alvari nimi on annettu 2 057 miehelle ja alle viidelle naiselle. ==Tunnettuja Alvareita ja Alwareita == *Alvar Aalto (1898–1976), suomalainen arkkitehti, muotoilija ja akateemikko *Alvar Cawén (1886–1935), suomalainen taidemaalari *Alvar Gullichsen (s. 1961), suomalainen kuvataiteilija ja musikko *Alvar John Hayes (1896–1955), amerikansuomalainen vasemmistoaktivisti ja osuustoimintamies *Alvar Kangasmaa (1883–1951), suomalainen taidemaalari *Alvar Kolanen (1921–2007), suomalainen mainosvalokuvaaja *Alvar Kosunen, Allu Kosunen (1908–1965), suomalainen muusikko, sovittaja, orkesterinjohtaja, säveltäjä, sanoittaja ja pedagogi *Alvar Kraft (1901–1959), ruotsalainen säveltäjä ja kapellimestari *Alvar Lidell (1908–1981), brittiläinen radiotoimittaja ja uutistenlukija *Alvar Lundén (1893-1955), vasemmistopoliitikko *Alvar Mogård, oik. Ernst August Mitts (1891–1986)), suomenruotsalainen kirjailija *Alvar Myhlback (s. 2006), ruotsalainen maastohiihtäjä *Alwar Niklander (1875–1969), suomalainen liikemies ja kauppaneuvos *Alvar Outakka (1897–1951), suomalainen taidemaalari *Alvar Palmgren (1880–1960), suomalainen kasvitieteilijä *Alvar Rantalahti (1913–2007), suomalainen maastohiihtäjä *Alvar Renqvist (1868–1947), suomalainen kirjakustantaja, Kustannusosakeyhtiö Otavan ent. toimitusjohtaja *Alvari Rinne (1887–1957), suomalainen toimittaja, runoilija ja suomentaja *Alvar Saukko (1929–2007), suomalainen Keskustapuolueen kansanedustaja *Alwar Sundell (1906–1990), suomalainen RKP:n kansanedustaja, pastori ja toimittaja *Alvar Typpö (1932–1992), suomalainen aputyömies ja talkoolainen *Alvar Törnudd (1866–1943), suomalainen kirjallisuuden tutkija ja pankinjohtaja *Alvar Verving (1851–1906), suomalainen hovineuvos, Helsingfors Segelsällskapetin perustaja *Alvar Wilska (1911–1987), suomalainen fysiologi, fyysikko, keksijä ja professori == Nimen muita merkityksiä == * Alwar, kaupunki Intian Rajasthanissa * Alwari Tuohitorvi, Suomessa 1968–1979 toiminut rock-yhtye * Kevät-Alvar, Seinäjoen kaupungin kulttuuripalveluiden vuosina 2014–2019 vuosittain järjestämä tapahtuma == Lähteet == * * === Viitteet === Luokka:Etunimet
Uruk

Uruk (, Unugki) oli muinainen sumerilainen suurkaupunki ja kaupunkivaltio eteläisessä Mesopotamiassa nykyisen Al-Muthannan maakunnan alueella Irakissa. Urukia pidetään maailman ensimmäisenä todellisena kaupunkina. ==Historia== Urukin paikalla on arkeologisten kaivausten perusteella ollut asutusta mahdollisesti jo esihistoriallisella Ubaid-kaudella ennen vuotta 5000 eaa. Uruk perustettiin noin vuonna 4500 eaa. Uruk oli niin sanotulla Uruk-kaudella 4100–2900 eaa. Mesopotamian kasvavista kaupungeista suurin ja vaikutusvaltaisin, sen kaupan ja hallinnon keskus. Siitä ei kuitenkaan tiedetä paljoakaan, millä tavoin ja kuinka voimakkaasti kaupunki ympäröivää laajaa aluetta hallitsi. Urukissa otettiin ensimmäisenä käyttöön moni korkeakulttuurin piirre, kuten kirjoitus, ja sinne rakennettiin myös ensimmäiset suuret porraspyramidit zikkuratit. Varhaisella dynastisella kaudella 2900–2334 eaa. Urukin asema oli jo heikentynyt, vaikka se olikin yhä pääkaupunki, jossa useimmat tärkeimmistä dynastioista pitivät valtaistuintaan. Vuonna 2334 eaa. Akkad valloitti Sumerin, mutta kuningas Sargon säilytti kaupungin aseman merkittävänä. Kaupungin merkitys säilyi myös Ur-III-kaudella 2047–1750 eaa. ja koki jopa renessanssin muun Sumerin ohella. Urukin taantuminen alkoi vuonna 1750 eaa., kun elamilaiset valloittivat Sumerin. Kaupunki oli kuitenkin vielä voimissaan parthialaisella ajalla ensimmäisellä vuosisadalla eaa. Urukia asutettiin yhtäjakoisesti noin vuoteen 300 jaa., jolloin se alkoi tyhjentyä asukkaista. Pyhiä kortteleita pidettiin kunnossa vielä 600-luvulle saakka kauan sen jälkeen kun monet muut Mesopotamian kaupungit oli jo hylätty. Uruk hylättiin kokonaan noin vuonna 630 arabivalloituksissa. ==Kaupunki== Urukin kaupunginmuurit olivat ympärysmitaltaan 10 kilometriä. Legendan mukaan ne rakensi Gilgameš. Uruk jakaantui kahteen kaupunginosaan, Inanna-jumalattaren mukaan nimettyyn Eannaan sekä Inannan isoisän Anun mukaan nimettyyn osaan. Eanna oli tuntemattomasta syystä erotettu vanhemmasta kaupungista muurilla. Kaupungissa oli useita suuria temppeleitä. == Lähteet == == Aiheesta muualla == Luokka:Arkeologiset kohteet Irakissa Luokka:Sumerin kaupungit Luokka:Al-Muthanna
Kerkko

Kerkko on suomalainen miehen etunimi. Kerkko on luontoaiheinen nimi, joka tulee kansanomaisesta sanasta kerkko ('puun vuosikasvain'). Nimi tuli käyttöön 1920-luvulla, ja Suomen almanakassa Kerkko on ollut vuodesta 1929 lähtien. Vuoden 2019 loppuun mennessä Digi- ja väestötietoviraston tietojen mukaan 271 miestä on saanut nimekseen Kerkko. Kerkon nimipäivä on 20. joulukuuta, jolloin on myös Benjaminin nimipäivä. == Tunnettuja Kerkkoja == *Kerkko Koskinen (s. 1973), säveltäjä ja muusikko *Kerkko Sariola (s. 1999), malli == Lähteet == * * ===Viitteet=== Luokka:Etunimet
Steve Jackson (yhdysvaltalainen pelisuunnittelija)

Steve Jackson (syntynyt noin 1952) on yhdysvaltalainen roolipelisuunnittelija. Hänen 1980-luvulla perustamansa Steve Jackson Games on julkaissut muun muassa GURPS-roolipelisysteemin sekä lukuisia rooli-, kortti- ja lautapelejä, joista tunnetuimpia ovat Munchkin ja Illuminati - New World Order. Jackson valittiin vuonna 1983 Adventure Gaming Hall of Fameen. Jackson on valmistunut Rice UniversitystaSteve Jackson - Biography and Bibliography vuonna 1974. Yhdysvaltalaissyntyinen Steve Jackson sekoitetaan usein brittiläiseen kaimaansa, joka vaikuttaa samalla alalla. Sekaannusta pahentaa vielä se, että yhdysvaltalainen Jackson on julkaissut kolme kirjoittamaansa kirjaa englantilaiskaimansa perustamassa the Fighting Fantasy Game Books -sarjassa (Scorpion Swamp, Demons of the Deep ja Robot Commando). Steve Jackson on vieraillut Suomessa kahdesti, Ropecon-tapahtuman kunniavieraana vuosina 1994 ja 2000. ==Lähteet== ==Aiheesta muualla== *Steve Jacksonin viralliset sivut *Steve Jackson Gamesin sivut *Steve Jacksonin elämäkerta ja bibliografia Luokka:Roolipelisuunnittelijat Luokka:Yhdysvaltalaiset henkilöt Luokka:1950-luvulla syntyneet Luokka:Elävät henkilöt Luokka:Syntymävuosi puuttuu
Fysioterapia

thumb|270px | Fysioterapeutteja työssään Fysioterapia on terapiaa, jonka keskeisenä tavoitteena on ylläpitää ja parantaa ihmisten toimintakykyä ja liikkumista. Fysioterapiassa arvioidaan asiakkaan terveyttä, liikkumista, toimintakykyä ja toimintarajoitteita hänen omassa elin- ja toimintaympäristössä. Yleensä fysioterapian toimenpiteet kohdentuvat synnynnäisen vamman, sairauden, tapaturman tai ikääntymisen aiheuttamaan alentuneen toimintakyvyn edistämiseen fysioterapeuttisen ohjauksen ja neuvonnan, terapeuttisen harjoittelun sekä manuaalisen terapian keinoin. Fysioterapian ydinosaamisalueita ovat toimintakyvyn arviointi, vuorovaikutus, terapia sekä opetus ja ohjaaminen.Kauranen 2021, s. 10–11 Fysioterapiasuunnitelma laaditaan fysioterapeutin ja asiakkaan yhteisymmärryksessä arvioinnin ja alkukeskustelun pohjalta. Fysioterapiasuunnitelman tarkoituksena on tukea asiakkaan aktiivista ja terapiasta vastuuta ottavaa toimintaa suunnitelmassa asetettujen tavoitteiden saavuttamiseksi. Fysioterapian ja fysikaalisten hoitojen antamisesta vastaa fysioterapeutti.. == Käsite == Fysioterapian käsite muodostuu kreikan kielen sanoista physis ja therapeia. Käsitteellä tarkoitetaan hoitomenetelmiä, joissa käytetään fysikaalisia menettelytapoja parantumiseen johtavina ärsykkeinä. Käsitteellä tarkoitetaan luonnonmukaisia, kehon omia fysiologisia parantumismekanismeja tukevia hoitomenetelmiä. ==Lähteet== * * === Viitteet === == Aiheesta muualla == * * Luokka:Seulonnan keskeiset artikkelit
Ano

Ano on suomalainen miehen etunimi. Ano kuuluu suomalaisiin muinaisnimiin ja esiintyy vanhoissa loitsurunoissa. Nimen alkuperä on verbissä anoa ’pyytää’. Nimi sai ensimmäisiä käyttäjiä 1860-luvulla, ja Suomen almanakassa Ano on ollut vuodesta 1929 lähtien. Vuoden 2019 loppuun mennessä Ano-nimen oli Digi- ja väestötietoviraston tietojen mukaan saanut 280 miestä ja muutama nainen. == Tunnettuja Anoja == * Ano Airisto (1894–1947), maalari, toimittaja ja pakinoitsija * Ano Caselius (1867–1929), kihlakunnantuomari ja Tampereen kunnallispormestari * Ano Turtiainen (s. 1967), voimanostaja, yrittäjä ja kansanedustaja (Valta kuuluu kansalle, aiemmin Perussuomalaiset) == Lähteet == * * === Viitteet === Luokka:Etunimet
Luettelo roolipelisuunnittelijoista

Tämä on luettelo roolipelisuunnittelijoista. __NOTOC__ ==A== *Justin Achilli *Aaron Allston *Dave Arneson ==B== *Keith Baker *Richard Baker *Vincent Baker *T. Glenn Bane *Wolfgang Baur *R. Sean Borgstrom *Emily Care Boss *Eric Burns ==C== *Bill Coffin *Monte Cook *Bruce Cordell *Greg Costikyan *Croc *N. Robin Crossby ==D== *Richard Dansky *Tim Dedopulos *Jeff Dee *Marcelo Del Debbio *Jim Dunnigan *Tim Dugger ==E== *Ron Edwards == F == * Miska Fredman ==G== *Andrew Greenberg *Jeff Grubb *Gary Gygax ==H== *David A. Hargrave *Risto J. Hieta *Kenneth Hite ==J== *Steve Jackson *Pasi Janhunen ==K== *Gregory B. Kent *Rick Krebs *Ruel K Knudson II ==M== *Piia Makkonen *Ralph Mazza ==N== *Clinton R. Nixon ==O== *Donald E. Olson ==P== *Steve Perrin *Sandy Petersen *Ilmari Piela *Mike Pohjola *Mike Pondsmith ==R== *Sean K. Reynolds *Brand Robins *S. John Ross ==S== *Mike Selinker *Dean Shomshak *Pasi Silander *Ken St. Andre *Michael Stackpole *Greg Stafford *Aleksi Stenberg *Kevin Siembieda *Lawrence R. Sims *Matt Snyder ==T== *Talzhemir *Ari Tukiainen *Eero Tuovinen *Jonathan Tweet ==V== *Michael J. Varhola *Allen Varney *Marc A. Vezina *Ilmari Virtanen *Ville Vuorela ==W== *John Wick *Skip Williams *Matt Wilson *K. Douglas Woolsey *Erick Wujcik *James Wyatt ==Z== *Eric Zimmerman ==Lähteet== * Roolipelisuunnittelijoista
Voitto (nimi)

Voitto on suomalainen miehen etunimi. Voitto on käännösmukaelma latinalaisesta nimestä Victor, joka merkitsee 'voittajaa'. Nimi tuli käyttöön 1800-luvun lopulla, kun kansallinen herääminen ja isänmaallinen henki nousivat. Suosituimmillaan Voitto oli 1920–1940-luvuilla. Nimiehdokkaana se oli jo vuonna 1865, mutta Suomen almanakkaan se pääsi vasta 1929. Vuoden 2019 loppuun mennessä Digi- ja väestötietoviraston tietojen mukaan Voitto-nimen on saanut 7 501 miestä ja kymmenkunta naista. ==Tunnettuja Voittoja == *Voitto Ahonen (1942–1995), taloustoimittaja ja historiantutkija *Voitto Eloranta (1876–1922), sanomalehtimies ja SDP:n kansanedustaja *Voitto Hautala (1947–2023), pesäpalloilija ja pelinjohtaja *Voitto Helander (1937–2009), valtio-opin professori, Suomalaisen tiedeakatemian jäsen *Voitto Hellsten (1932–1998), pikajuoksija *Voitto Huotari (s. 1943), Mikkelin hiippakunnan piispa 1993–2009 *Voitto Jalava (1924–1994), pikajuoksija *Voitto Kantokorpi (1935–2021), kuvanveistäjä ja taidemaalari *Voitto V. Kolho (1885–1963), yritysjohtaja ja urheiluampuja *Voitto Koskela (1922–1993), insinööri, yritysjohtaja ja kauppaneuvos *Voitto Koskenmäki (s. 1942), agronomi, järjestö- ja yritysjohtaja ja maanviljelysneuvos *Voitto Liukkonen (1940–2007), urheilutoimittaja ja -selostaja *Voitto Nurmi (s. 1937), näyttelijä *Voitto Oksanen (1892–1947), juristi ja korkeimman hallinto- oikeuden hallintoneuvos *Voitto Ormasuo (1923–1989), kirjailija *Voitto Pohjola (1913–1995), paperi- ja konttoritarvikekauppias ja kauppaneuvos *Voitto Pokela (1924–2010), australiansuomalainen pappi ja kirjailija *Voitto Raatikainen (1930–2012), urheilutoimittaja ja tietokirjailija *Voitto Ranne (s. 1932), ammattijärjestöjohtaja ja kouluneuvos *Voitto Saario (1912–2001), oikeusneuvos, Helsingin hovioikeuden presidentti 1972–1982 *Voitto Salmela (1900–1987), ITE-taiteilija *Voitto Savela (1937–2002), vanhoillislestadiolainen saarnaaja ja päätoimittaja *Voitto Scharlin (1935–2017), yritysjohtaja ja kauppaneuvos *Voitto Silander (s. 1948), kartanlukija *Voitto Soini (s. 1938), jääkiekkoilija, jalkapalloilija ja valmentaja *Voitto Sulander (1928–2016), urheilutoimittaja *Voitto Vikainen (1912–1985), taidegraafikko *Voitto Vilermo (1927–2003), jalkapalloilija *Voitto Viro (1914–1999), kirkkoherra ja kirjailija *Voitto Voipio (1921–2012), rovasti ja kirjailija ==Kuvitteellisia Voittoja== *Voitto Koskela, henkilöhahmo Väinö Linnan romaanitrilogiassa Täällä Pohjantähden alla *Voitto (engl. Unwin), hahmo animaatiosarjassa Kummikarhut *Voitto Sutela, televisiosarjassa Salatut elämät == Lähteet == * * ===Viitteet=== Luokka:Etunimet
Chaosium

Chaosium on Greg Staffordin vuonna 1975 perustama kirja- ja pelikustannusyhtiö. Yhtiön pääpaikka sijaitsee Haywardissa. Chaosium on yksi vanhimmista yhä toimivista roolipelejä tuottavasta yhtiöstä. Chaosiumin julkaisemia pelejä ovat mm. White Bear and Red Moon, Nomad Gods, Call of Cthulhu sekä RuneQuest ja Hero Wars. Pelejä on käännetty myös ranskaksi, saksaksi, espanjaksi ja italiaksi. RuneQuestin säännöt muotoiltiin peliformaatiksi nimeltä Basic Role-Playing (BRP), jota on käytetty monissa yhtiön myöhemmin julkaisemissa peleissä. ==Aiheesta muualla== *Chaosiumin kotisivut Luokka:Roolipelikustantamot
Uusikoivisto

Uusikoivisto () on yksi Porin kaupunginosista, järjestysnumeroltaan 12. Se sijaitsee Itä-Porin alueella. Uusikoiviston naapurikaupunginosat ovat pohjoisessa Kuninkaanhaka, idässä Koivula, etelässä Impola ja lännessä Riihiketo.kartta.pori.fi Kaupunginosan asuntokanta koostuu pääosin omakoti- ja paritaloista. Koivistonpuistikon Teljän kirkon puoleisessa päässä on K-market sekä viisi seitsenkerroksista kerrostaloa. Uusikoivistosta muodostettiin taajaväkinen yhdyskunta vuonna 1908. Uusikoivisto kuului Ulvilan kuntaan vuoteen 1941 asti, jolloin se liitettiin osaksi Poria. Kuitenkin jo vuonna 1922 Ulvila oli anonut Uudenkoiviston sulauttamista Poriin perustellen anomustaan sillä, että Uudellakoivistolla asui enimmäkseen Porissa työssä käyviä henkilöitä. Uusikoivisto on tunnettu myös koulustaan sekä vapaaehtoisesta palokunnastaan. Uusikoivisto on alun perin kuulunut Koiviston kartanolle, joka alkoi 1800-luvun lopulla myydä mailtaan tontteja Porin työläisille. ==Lähteet== == Aiheesta muualla == * *
FN Browning M1900

FN Browning M1900 (myös nimillä FN M1900, FN Modele/Mle.1900, Browning M1900, Browning No.1) on yhdysvaltalaisen John Moses Browningin noin vuonna 1896 suunnittelema massasulkuinen itselataava pistooli. Pistoolia valmisti belgialainen Fabrique Nationale de Herstal (FN) vuodesta 1899 lähtien. Ensimmäisenä tuotantovuonna valmistui 3 900 pistoolia, jonka jälkeen aseen runkoon ja kahvaan tehtiin parannuksia ja aseen mallinimeksi tuli M1900. Pistoolia valmistettiin vuosina 1900–1911 724 450 kappaletta. M1900:n rakenteen erikoisuus on se, että rekyylijousi, joka vivun välityksellä toimii myös iskurin jousena, sijaitsee aseen kiinteän piipun yläpuolella. Pistoolista on 1900-luvun alkupuolella valmistettu vaihtelevanlaatuisia kopioita Kiinassa. Myös Pohjois-Korea on valmistanut sen kopiota, joka tunnetaan nimikkeellä Type 64. Ne on yleensä varustettu äänenvaimentimen kiinnityksellä. ==Käyttö Suomessa== M1900 kuului Suomen poliisin virka-aseistukseen 1990-luvulle asti. Suuressa osassa poliisin käyttämistä pistooleista alkuperäiset lehmänsarvesta tehdyt kahvalevyt on vaihdettu poliisin vaakunalla varustettuihin muovisiin kahvalevyihin. Kouluylihallituksen apukamreeri Eugen Schauman ampui kenraalikuvernööri Nikolai Bobrikovin FN M1900 -pistoolilla vuonna 1904 Suomen Senaatin portaikossa. === Muualla === Korealainen aktivisti An Jung-geun käytti asetta Itō Hirobumin murhassa vuonna 1909. Yhdysvaltain presidentti Theodore Roosevelt piti omistamaansa M1900:aa säännöllisesti mukanaan ja säilytti sitä vuodepöytänsä laatikossa. == Lähteet == == Aiheesta muualla == * Modern Firearms * Springfield Armory Collection: FN M1900 * The 1899/1900 FN Browning luokka:Pistoolit
Michális Kakogiánnis

Michális Kakogiánnis (joskus kirjoitusasussa Mihalis Kakogiannis tai Michael Cacoyannis, ; 11. kesäkuuta 1922 – 25. heinäkuuta 2011) oli kreikkalainen, Kyproksella syntynyt elokuvaohjaaja. Hän opiskeli Englannissa lakia, mutta siirtyi elokuva-alalle. Hän ohjasi useita klassikoihin, etenkin Euripideen teksteihin perustuvia elokuvia. Kakojiánnis oli viidesti Oscar-ehdokkaana. Hänen tunnetuin elokuvansa on Kerro minulle, Zorbas (1964). Myös hänen elokuvansa Elektra (1962) sai palkintoja. == Lähteet == ==Aiheesta muualla== * Mihalis Kakogiannisin muistokirjoitus Helsingin Sanomissa * Luokka:Kreikkalaiset elokuvaohjaajat Luokka:Vuonna 1922 syntyneet Luokka:Vuonna 2011 kuolleet
Joseph Caillaux

Joseph Caillaux (30. maaliskuuta 1863 – 21./22. marraskuuta 1944) oli ranskalainen poliitikko ja merkittävä hahmo kolmannen tasavallan aikana. Hän oli radikaalipuolueen johtaja ja vuosina 1911–1912 pääministeri. Pääministeriaikanaan hän harjoitti sovinnollista politiikka Saksan suhteen. Hänen maltillinen politiikkansa auttoi rauhan ylläpitämisessä Marokon kriisin aikana 1911. Hän joutui kuitenkin painostuksen vuoksi eroamaan pääministerin tehtävästä. Hänen yleinen rauhanpyrkimyksiä korostava suhtautumisensa herätti niin paljon vastustusta, että hänet tuomittiin myöhemmin ensimmäisen maailmansodan jälkeen vankilaan, koska hänen katsottiin syyllistyneen "vahingon aiheuttamiseen valtion ulkoiselle turvallisuudelle". ==Päätoimittajan ampuminen== Italian Pariisin-suurlähettiläs järjesti 16. maaliskuuta 1914 Ranskan presidentille Raymond Poincarélle juhlat. Sinne oli kutsuttu puolisonsa Henriette Caillaux'n kanssa myös tuolloinen valtiovarainministeri Caillaux. Kun Caillauxit olivat vaunuissa kulkemassa oikeistolaisen Le Figaro -sanomalehden päätoimituksen ohi, rouva Caillaux nousi vaunuista ja pyysi päästä lehden päätoimittajan Gaston Calmetten puheille. Kesken keskustelun rouva Caillaux ampui päätoimittajan. Ampumisen syy oli selvä. Caillaux oli radikaali sosialisti ja ajoi Ranskaan progressiivista verotusta. Myös tämän maltillinen ja pasifistinen politiikka pääministerivuosinaan 1911–1912 Marokon kriisin aikana, jolloin Saksan sotalaivat piirittivät Ranskan linnoitusta Agadirissa, oli suututtanut Ranskan porvaristoa, joka vastusti tätä sekä progressiivisen verotuksen tuloa maahan. Le Figaro ryhtyi mustamaalaamaan Caillaux'n mainetta mutta ei pystynyt todistamaan syytöksiä ja joutui perumaan ne. Calmette oli kuitenkin saanut käsiinsä kirjeitä, joita herra Caillaux oli kirjoittanut vaimolleen. Le Figaro oli päättänyt julkaista kirjeet samana päivänä, ja rouva Caillaux vaati kirjeitä takaisin. Kun Calmette ei suostunut, rouva Caillaux ampui hänet. Rouva Caillaux tuomittiin vankeuteen murhasta, mutta hänet armahdettiin.Berenson, Edward The Trial of Madame Caillaux (Univ. of California Press: Oxford, 1992) == Lähteet == == Aiheesta muualla == Luokka:Ranskan pääministerit Luokka:Ranskan valtiovarainministerit Luokka:Vuonna 1863 syntyneet Luokka:Vuonna 1944 kuolleet
Erik Cainberg

Erik Cainberg (alk. Kaino; 9\. huhtikuuta 1771 Alaveteli – 31. maaliskuuta 1816 Turku) oli suomalainen kuvanveistäjä. Hänet tunnetaan ennen kaikkea veistämistään Turun akatemiatalon juhlasalin reliefeistä, jotka kuvaavat Suomen sivistyshistorian käännekohtia. Cainbergia pidetään Suomen ensimmäisenä nykyaikaisena kuvanveistäjänä, vaikka useimmat hänen töistään ovat vuosien saatossa kadonneet. == Elämäkerta == Cainbergin vanhemmat olivat Erik Matinpoika ja Anna Eerikintytär Kaino-Wirkkala. Isän sukunimi on jäänyt tuntemattomaksi, mutta tämän tiedetään olleen Savosta. Cainberg opiskeli Ruotsin kuninkaallisessa taideakatemiassa (Kungliga Akademien för de Fria Konsterna) Tukholmassa vuosina 1789–1816. Hänen on oletettu saapuneen taideakatemiaan äitinsä sukulaisen, kirkonrakentaja Jacob Rijfin avulla. Vuosina 1793–1797 Cainberg oli Tukholmassa kuvanveistäjä Johan Tobias Sergelin yksityisoppilaana ja avustajana veistäen marmoriin Sergelin muovaileman H. G. Porthanin patsaan, joka oli tilattu Turun akatemian kirjastoon. Cainberg sai taideakatemian ensimmäisen mitalin vuosina 1796 ja 1797. Hän kävi vuonna 1802 Roomassa, missä innostui uusklassismista. Cainbergin päätyö on Turun akatemian juhlasaliin tehty kuuden kipsireliefin sarja. Veistosten aiheet oli suunniteltu jo vuosia etukäteen, kun Sergel lähetti hänet vuonna 1813 Turkuun toteuttamaan työtä. Kokonaisuuden nimeksi oli päätetty Upplysningens och vetenskapernas fortgång i Finland ("Valistuksen ja tieteiden edistys Suomessa") ja reliefit esittivät Suomen historian tapahtumia. Cainberg valmisti reliefit vuosina 1814–1816. Ne jäivät hänen viimeiseksi työkseen. Reliefien aiheet ovat seuraavat: *Väinämöinen soittaa kannelta *Pyhä Henrik kastaa suomalaisia Räntämäellä *Kustaa Vaasa ja prinssi Juhana vastaanottavat Agricolalta raamatun suomennoksen *Kristiina-kuningatar allekirjoittaa yliopiston perustamiskirjan *Yliopiston peruskiven laskeminen *Aleksanteri I käynnillä Keisarillisessa Turun Akatemiassa Vuonna 1814 valmistunut Väinämöinen soittaa kannelta on ensimmäinen tunnettu Väinämöisen kuva. Se on samalla ensimmäinen Kalevala-aiheinen teos Suomen taiteen historiassa. Reliefi syntyi huomattavasti ennen Kalevala-eeposta, eikä kuvanveistäjällä ollut minkäänlaista Väinämöisen kuvaa mallinaan.Riitta Ojanperä (toim.) Kalevala kuvissa, Ateneumin taidemuseo/Valtion taidemuseo 2009 s. 11–12 Kalevala- teoksia lukuun ottamatta jälkimaailman arviot Cainbergin tuotannon taiteellisesta arvosta ovat olleet pääosin vähätteleviä. Akatemiatalon reliefisarja on kuitenkin esimerkki aikansa taideihanteista. Kiinnostus Cainbergin työtä kohtaan oli suurimillaan 1800- ja 1900-lukujen taitteessa. Nykyään hänen teoksiaan on Ateneumin taidemuseossa ja Ruotsissa Gripsholmin linnassa. ==Palkinnot ja tunnustukset== *Akatemian I mitali 1796, 1797, *Kuninkaallisen taideakatemian agré 1798. ==Lähteet== ==Aiheesta muualla== * Erik Cainberg Svenskt biografiskt lexikon * Kaarina Pöykkö: Erik Cainberg ja hänen reliefisarjansa Turun vanhassa akatemiatalossa, Jyväskylä studies in the arts; 36 Jyväskylän yliopisto, 1991 . Luokka:Suomalaiset kuvanveistäjät Luokka:Vuonna 1771 syntyneet Luokka:Vuonna 1816 kuolleet
Lisbon (Pohjois-Dakota)

Lisbon on kaupunki Pohjois-Dakotassa, Yhdysvalloissa. Se on Ransomin piirikunnan hallinnollinen keskus. Sen asukasluku oli vuoden 2010 väestönlaskennassa 2 154. Kaupunki perustettiin vuonna 1880. Lisbonin pinta- ala on 5,8 km², josta kaikki on maata. Väestötiheys on as./km². == Lähteet == Luokka:Pohjois-Dakotan kaupungit
Nano

Nano tarkoittaa seuraavia asioita: *Nano, Intiassa valmistettava maailman halvin auto *NaNoWriMo, maailmanlaajuinen romaaninkirjoituskuukausi *nano, SI- järjestelmän kerrannaisyksikön etuliite, arvoltaan 10-9. *nanoteknologia, atomitason kokoisten rakenteiden teknologia *Nano, tekstieditori *Nano Ganesh, intialainen maanviljelijöiden käyttöön tarkoitettu mobiilisovellus *Creative Zen Nano, digitaalinen audiosoitin *iPod nano, digitaalinen audiosoitin. *Fly Nano, suomalainen ilmailualan yritys ==Nano-nimisiä henkilöitä== Nano on myös seuraavien henkilöiden nimi: *Nano eli Victoriano Rivas Álvaro (s. 1980), espanjalainen jalkapalloilija *Fatos Nano (s. 1952), Albanian ent. pääministeri *Lourdes Flores Nano (s. 1959), perulainen poliitikko.
Amboulin kansainvälinen lentoasema

Amboulin kansainvälinen lentoasema (, , ) on lentoasema Djiboutin pääkaupunki Djiboutissa. Vuonna 2015 se palveli noin 250 000 matkustajaa. == Sotilalentokenttätoiminta == Djiboutin sijanti Punaisenmeren ja Arabianmeren yhdistävä merialueen vieressä on strategisesti tärkeä Yhdysvaltain- ja Ranskan asevoimille joilla on siellä sotilastukikohdat. Sen vuoksi yli puolet lennoista on sotilaslentoja. == Kohteet ja lentoyhtiöt == * Dubain kansainvälinen lentoasema (DXB) Zip, Daallo Airlines, Flydubai, Air Serbia * Kuningas Abdilazizin kansainvälinen lentoasema (JED) Zip * Aden Adden kansainvälinen lentoasema (MGQ) Zip, Daallo Airlines, Air Serbia, Turkish Airlines * Charles de Gaullen kansainvälinen lentoasema (CDG) Air France * Bolen kansainvälinen lentoasema (ADD) Ethiopian Airlines, KLM Royal Dutch Airlines, Kenya Airways, EgyptAir * Aba Tenna Dejazmach Yilman kansainvälinen lentoasema (DIR) Ethiopian Airlines * Sanaan kansainvälinen lentoasema (SAH) Airlines of Tasmania, Yemenia * Taizn kansainvälinen lentoasema (TAI) Airlines of Tasmania * Prinssi Said Ibrahimin kansainvälinen lentoasema (HAH) Yemenia * Hargeisan Egalin kansainvälinen lentoasema (HGA) Air Serbia * Jomo Kenyattan kansainvälinen lentoasema (NBO) KLM Royal Dutch Airlines, Kenya Airways * Istanbul-Atatürkin kansainvälinen lentoasema (ISL) Turkish Airlines Lähde: == Lähteet == == Aiheesta muualla == * * Luokka:Djiboutin lentoasemat Luokka:Djibouti (kaupunki)
SOAP

SOAP () on sovellusohjelmien välinen viestipohjainen tietoliikenneprotokolla. SOAP toimii HTTP-protokollan yli. SOAP on World Wide Web Consortiumin ylläpitämä standardi. SOAP perustuu Dave Winerin kehittämään XML-RPC- protokollaan. SOAP on osa Web-palvelujen protokollakenttää. Protokollalle on toteutukset useimmille ohjelmointikielille, joille on laadittu verkkotuki ja XML-jäsennin: C#-kielessä se sisältyy .NET Frameworkiin. Java- ohjelmointikielelle on useita toteutuksia, ja nykyisin se on myös standardoitu osa Java Platform Enterprise Editionia. Java EE:ssä sen toteutus on nimeltään JAX-WS, erotuksena REST-pohjaisiin palveluihin, jotka on toteutettu nimellä JAX-RS. == Lähteet == == Aiheesta muualla == * W3C SOAP Luokka:Verkkoprotokollat Luokka:XML Luokka:OSI-sovelluskerros
Vaahteramäen Eemeli

Vaahteramäen Eemeli () on lastenkirjailija Astrid Lindgrenin (1907–2002) luoma satuhahmo, poika, joka tekee paljon metkuja. Niemisen perhe (ruots: Svensson) ja heidän palkollisensa elävät Kissankulman maatilalla Vaahteramäessä. Kyseinen Lönneberga-niminen kylä on oikeastikin olemassa, se sijaitsee Smålandissa Hultsfredin kunnassa. Ensimmäinen Eemeli-kirja julkaistiin vuonna 1963. Eemeli-kirjoja on käännetty 52 kielelle ja myyty yhteensä yli 30 miljoonaa kappaletta. Eemelillä on pikkusisko Iida (Ida), jonka Eemeli muun muassa kerran hinaa lipputankoon. Isä Anttoni Nieminen (Anton Svensson) on tuskin Eemelin miehinen esikuva; sen sijaan tilan Aatu-renki (Alfred) on Eemelin hyvä ystävä. Kissankulmassa on myös piika nimeltään Liina (Lina). Äiti Alma (Alma Svensson) puolestaan kirjaa ylös poikansa kepposet sinikantisiin vihkoihin. Eemeli on vaaleatukkainen ja sinisilmäinen pikkupoika, ei suinkaan pahantahtoinen, hänelle vain aina "sattuu jos mitä". Eemeli on älykäs ja erityisen kekseliäs, mutta aikuiset eivät aina ymmärrä hänen kekseliäisyyttään, vaan pitävät sitä kurittomuutena ja metkuiluna. Tämäntapaiset tempaukset saavat lasten isän raivostumaan ja huutamaan "Eeeeemeliiii!" kunnes Eemeli on lukittu verstashuoneeseen miettimään kolttosiaan. Siellä Eemeli veistää jokaisen metkunsa jälkeen puu-ukon, joita kertyy verstashuoneen hyllylle yhteensä 369. Aikuisena Eemelistä tulee kuitenkin kunnon kansalainen ja peräti kunnanvaltuuston puheenjohtaja. Eemelillä on paljon eläinystäviä: Luukas-hevonen, kissa Mosse, lehmä Ruusu, kana Nilkku-Lotta ja porsas nimeltä Possuressu. Lisäksi Eemeli pitää sinisestä lakistaan eli mössykästä ja puupyssystään eli pössykästä. Eemeli oli Astrid Lindgrenin isän Samuel Augustin lempihahmo. Paljon siitä, mitä Eemeli- kirjoissa kerrotaan, on Astrid kuullut Samuel-isältään. Eemelistä on tehty myös elokuvaversioita, joista kolmea ruotsalaistuotantoa on esitetty Suomessa useaan kertaan 13-osaisena tv-sarjana. Niissä Eemeliä näytteli Jan Ohlsson. == Kirjat == * Vaahteramäen Eemeli 1963 (Emil i Lönneberga) * Eemelin uudet metkut 1966 (Nya hyss av Emil i Lönneberga) * Eläköön Eemeli 1970 (Än lever Emil i Lönneberga) * Se Eemeli, se Eemeli 1972 (Den där Emil) * Eemeli ja Liinan poskihammas 1976 (När Emil skulle dra ut Linas tand) * Eemeli ja pikku Iidan metku 1984 (När lilla Ida skulle göra hyss) * Eemelin metku n:o 325 1985 (Emils hyss nr 325) * Eemeli ei kitsastele 1986 (Inget knussel, sa Emil i Lönneberga) Lisäksi Eemelin metkuja on ilmestynyt useina erilaisina kokoelmateoksina, esimerkiksi Eemelin kootut metkut (WSOY 1973), ja erillisinä kirjoina. Eemeli-kirjat on kuvittanut Björn Berg. == Elokuvat == * Vaahteramäen Eemeli (Emil i Lönneberga 1971, ohjaus Olle Hellbom) * Eemelin uudet metkut (Nya hyss av Emil i Lönneberga 1972, ohjaus Olle Hellbom) * Eemeli ja possuressu (Emil och griseknoen 1973, ohjaus Olle Hellbom) * Vaahteramäen Eemeli ja Iida (Emil & Ida i Lönneberga 2013, ohjaus Per Åhlin) == Lähteet == == Aiheesta muualla == * Astrid Lindgrenin sivu * Luokka:Seulonnan keskeiset artikkelit
Wiedemann–Rautenstrauchin oireyhtymä

Wiedemann-Rautenstrauchin oireyhtymä on oireyhtymä, jonka toinen nimitys on neonataalinen progeroidia -oireyhtymä. Se on geneettinen kehityshäiriö, joka on todella harvinainen. ==Oireet== * Ohut, säröinen ja ryppyinen iho * Ihonalaisten rasvakerrosten kertyminen sukuelinten ja pakaroiden ympärille * Kyömynenä * Kiharainen tukka * Kiharaiset silmäripset ja kulmakarvat == Lähteet == Luokka:Oireyhtymät
Variskangas

Variskangas on kaupunginosa Kajaanin keskustan kaakkoispuolella. Pohjoisessa Variskangas rajautuu Petäisenniskan teollisuusalueeseen, idässä Kehräämöntiehen sekä etelässä ja lännessä Honkirämeeseen. Koillisessa aluetta rajaa Rajalähiö. Vuoden 2014 lopussa Variskankaalla oli 605 asukasta. Variskankaan kadut on nimetty lintujen mukaan. Variskangas on asuinalue, jonka rakennuskanta koostuu lähinnä omakoti- ja rivitaloista. Rajalähiö ja sen ympäristö on kerrostaloaluetta. == Lähteet == Luokka:Kajaanin kaupunginosat
Imjärven ufotapaus

Imjärven ufotapaus on eräs väitetty ufotapaus. Se kuuluu Hynek-luokitukseen CE III (kolmannen asteen lähituntuma), sillä sen yhteydessä väitettiin nähdyn avaruusolento. Tapaus sattui 7. tammikuuta 1970 Imjärven kylässä Heinolan maalaiskunnassa (nykyään osa Heinolaa). Kaksi miestä, Aarno Heinonen ja Esko Viljo, olivat hiihtolenkillä noin kello neljä iltapäivällä, kun he puolisen tuntia taivallettuaan näkivät outoja valoilmiöitä edessään. He näkivät yläpuolellaan myös tulen värisen lentävän lautasen, joka päästi ympäristöönsä sumua ja valopalloja. Miehet tunsivat ilmiön estävän heidän liikkumisensa ja toisaalta pyrkivän vetämään heitä taaksepäin. Lopulta molemmat miehet näkivät parin sekunnin ajan sivummalla vaaleanvihreään suojapukuun pukeutuneen olennon, joka piteli käsissään jotain mustaa laitetta. Tämän jälkeen sumu hälveni ja ympäristö palautui normaaliksi. Koko tapaus kesti vain kymmenisen sekuntia. Miehet tunsivat olonsa hyvin sairaaksi ja ajoivat taksilla lääkäriin. Heinonen oli tapauksen jälkeen kuukausia työkyvytön. Hän myös kertoo tavanneensa vuosia myöhemmin lukuisia avaruusolentoja, muun muassa "humanoiditytön", sekä saaneensa yliluonnollisia kykyjä. Myös Viljo kärsi seuraavien kuukausien ajan erilaisista jälkioireista, mutta hän pystyi jatkamaan työntekoa. Ultra-lehden päätoimittaja ja ufotutkija Tapani Kuningas kirjoittaa: "Heinosen kohdalla oli ehkä merkillisintä nähdä hänen persoonallisuuteensa äkillinen muutos, jonka yhteydessä hän sekä nuortui kymmenisen vuotta ulkonäöltään että sai myös ns. yliluonnollisia kykyjä. Koskaan aikaisemmin tai myöhemmin en ole vastaavaa nähnyt." == Imjärven ufotapauksen kriittistä arviointia == CE III-luokan ufotapauksista puhuttaessa skeptikot ottavat usein esiin huijauksen mahdollisuuden. Aarno Heinonen teki kymmeniä ufohavaintoja tapauksen jälkeen.http://www.imjarvi.info/Ufo-sivut.htm Tämä on epäilyttävä piirre ja viittaa siihen että kyse on jonkinlaisesta ufohavaintotehtailusta. Toisaalta hän ei tiettävästi hyötynyt maineestaan taloudellisesti ja ufoaiheinen julkisuus ei välttämättä ole yksinomaan positiivista. Myös kolme palloa lautasen alapuolella on epäilyttävää, tuoden mieleen George Adamskin näkemän ufon.Tapani Kuningas, Ufoja Suomen taivaalla sivu 103 Tämä tapaus kesti lyhyemmän aikaa kuin monet ufotapaukset. Lisäksi kahden havaitsijan kertomuksissa oli jonkin asteisia ristiriitaisuuksia, toinen näki olennon kädessä mustan laitteen ja toinen ei. Ensimmäisen havaitsijan alkuperäisen piirroksen mukaan olento oli leveäharteinen, myöhemmässä haastattelussa kapeaharteinen. Toisen havaitsijan piirroksessa olento oli kapeaharteinen. Ensimmäinen havaitsija ei uskonut ufoihin ennen havaintoa, toinen uskoi.http://www.tiede.fi/keskustelut/viewtopic.php?p=53709&sid;=86b499d2e49c9ae096202f53003d9a3b ==Lähteet== == Aiheesta muualla == * Ufoja Imjärven taivaalla - Imjärven kylän sivuilla oleva kertomus tapauksesta * Two skiers encounter humanoid at Imjärvi, Finland - Kuvaus tapahtumasta englanniksi, useita piirroksia * Imjärven ufotapaus Ylen Elävässä arkistossa Luokka:Heinola Luokka:1970 Luokka:Suomalaiset ufotapaukset
Coatzacoalcos

Coatzacoalcos on Meksikossa, Veracruzin osavaltiossa, Meksikonlahden rannikolla sijaitseva satamakaupunki. Kaupungin pinta-ala on 471 neliökilometriä ja asukasluku noin 240 100 (2014). Kaupungin satama on yksi Meksikon tärkeimpiä. Coatzacoalcos on kuuluisan näyttelijättären Salma Hayekin syntymäkaupunki. == Lähteet == == Aiheesta muualla == Luokka:Meksikon kaupungit Luokka:Veracruz
Pubi

Pubi eli pub (lyhenne englannin kielen sanoista public house) on ravintola, jossa myydään ennen kaikkea olutta, mutta myös muita alkoholijuomia. Alun perin pubilla tarkoitettiin englanninkielisten maiden erityisesti brittiläisiä olutravintoloita, mutta nykyään pubeiksi itseään kutsuvia paikkoja löytää ympäri maailman. Pubi poikkeaa varsinkin Isossa-Britanniassa muista juomiseen tarkoitetuista paikoista kuten kahviloista, baareista, olutkellareista tai panimoravintoloista. Isossa-Britanniassa on noin 60 000 pubia, ja monissa Britannian pikkukylissä pub onkin paikallisen yhteisön tärkein kokoontumispaikka kirkon ohella. Irlantilaistyyppisiä pubeja on avattu ympäri maailman varsinkin 1980-luvulta lähtien. Useimmissa pubeissa irlantilaisuus näkyy olutvalikoimassa (tarjolla on tavallisesti ainakin Guinnessia, Smithwicksia tai Kilkennya) sekä sisustuksessa. Suomen vanhin yhä toiminnassa oleva englantilaistyylinen pubi on vuonna 1969 perustettu tamperelainen Salhojankadun Pub.Ylinen, Pasi: Suomen vanhin brittiläinen pub juhlii Tammelassa Viitattu 9.1.2011. Helsinkiläinen William K on alun perin perustettu vuonna 1969 nimellä Annan Pub ja kunnostettu 1990-luvulla nykymuotoiseksi olutravintolaksi.Juomanlaskija 2/2006 ==Lähteet== ==Aiheesta muualla== Luokka:Juomakulttuuri Luokka:Ravintolatalous
Ronald Pettersson

Ronald Pettersson (16. huhtikuuta 1935 Surahammar, Ruotsi – 6. maaliskuuta 2010) oli ruotsalainen jääkiekkoilija. Pettersson, lempinimeltään ”Sura- Pelle”, oli Ruotsin parhaimpia jääkiekon pelaajia 1950- ja 1960-luvuilla. Hän pelasi puolustajana ja oikeana laitahyökkääjänä. Hän pelasi 252 maaottelua Ruotsin maajoukkueessa. Pettersson toimi myös jääkiekkovalmentajana uransa jälkeen. Hän valmensi Ruotsin nuorten maajoukkuetta ja Ruotsin miesten maajoukkuetta. Hän myös valmensi Norjan maajoukkuetta vuosina 1978–1981. Frölunda on jäädyttänyt Petterssonin pelinumeron 14. == Seuraura == * Surahammar IF 1951–1955 * Södertälje SK 1955–1960 * Västra Frölunda IF 1960–1968 == Saavutukset == * jääkiekon olympiahopea 1964 * kolmet olympiakisat 1956, 1960, 1964 * jääkiekon maailmanmestaruus 1957, 1962 * jääkiekon MM-hopea 1963, 1964, 1967 * jääkiekon MM-pronssi 1958, 1965, 1975 & 1976 valmentajana * kolmettoista jääkiekon maailmanmestaruuskisat vuosina 1955–1967 * jääkiekon Ruotsin mestaruus 1956, 1965 * Nuorten EM-kulta 1971–1972 & 1973–1974 valmentajana * Nuorten EM-hopea 1968–1969 valmentajana * Nuorten EM-pronssi 1969–1970 valmentajana == Erikoispalkintoja == * Valittu IIHF:n Hall of Fameen pelaajana 2004 * Guldpucken 1959 == Lähteet == Luokka:Ruotsalaiset jääkiekkoilijat Luokka:Ruotsalaiset jääkiekkovalmentajat Luokka:Ruotsalaiset olympiamitalistit Luokka:Jääkiekon maailmanmestarit Luokka:Vuonna 1935 syntyneet Luokka:Vuonna 2010 kuolleet
Pr

Pr tarkoittaa seuraavia: * * tiedotus- ja suhdetoiminta, PR, englannin sanoista public relations, yrityksen tai järjestön suhteiden hankintaa ja ylläpitoa, mainostusta * noutoposti, PR, p.r., ranskan sanoista poste restante, postitoimipaikasta haettava postilähetys * kiittääkseni, p.r., ranskan sanoista pour remercier, käyntikortin vasempaan alakulmaan lisättävä merkintä * * * Puerto Rico, postilyhenne PR, Yhdysvaltain hallitsema alue * Partito Radicale, PR, italialainen puolue * Punainen Risti, P.R., avustusjärjestö, Punainen Risti * prosessioikeus, Pr, oikeudenala * prikaatin eli joukko-osaston lyhenne, Pr * PageRank, PR, Googlen käyttämä järjestelmä, jolla mitataan sivujen tärkeyttä niihin johtavien hyperlinkkien perusteella * Project Reality, PR, Battlefield 2 -tietokonepelin modifikaatio. * Prandtlin luku, Pr, dimensioton suure, joka kuvaa aineelle ominaista liikemäärän ja termisen diffuusion suhdetta. * per rectum , peräsuolen kautta (lääketiede)
Saija

Saija on suomalainen naisen etunimi, alun perin Saara-nimen puhuttelumuoto. Vuoden 2019 loppuun mennessä Digi- ja väestötietoviraston tietojen mukaan etunimen Saija on saanut 4139 henkilöä, joista suurin osa on syntynyt vuosien 1960 ja 2000 välisenä aikana. ==Tunnettuja Saijoja== *Saija "Sani" Aartela (s. 1971), Aikakone-yhtyeen päälaulaja, säveltäjä, sanoittaja ja näyttelijä *Saija Hakola-Tikanoja (s. 1961), kiinteistönvälittäjä, entinen maskeeraaja ja juontaja *Saija Hollmén (s. 1970), arkkitehti *Saija Ketola (s. 1986), sarjakuvataiteilija ja kuvittaja *Saija-Reetta Kotirinta (s. 1975), näyttelijä ja ääninäyttelijä *Saija Lentonen (s. 1977), näyttelijä *Saija Mauno (s. 1969), psykologi ja professori *Saija Miettunen (s. 1977), pituushyppääjä *Saija Palin (s. 1978), malli, juontaja ja näyttelijä *Saija-Maria Saari (s. 1989), pesäpalloilija *Saija Seppä (s. 1998), keskimatkojen juoksija *Saija Siekkinen, puvustaja *Saija Tarkki, o.s. Sirviö (s. 1982), jääkiekkoilija *Saija Tuupanen (s. 1982), iskelmälaulaja, vuoden 2003 tangokuningatar *Saija Varjus (s. 1965), iskelmälaulaja, vuoden 1996 tangokuningatar *Saija Östlund (s. 1996), jalkapalloilija ==Lähteet== Luokka:Etunimet
Matti Niemi (aitajuoksija)

Matti Ville Ilmari Niemi (s. 15. marraskuuta 1976 Padasjoki) on suomalainen pika-aitajuoksija. Niemi voitti 110 metrin aitojen Suomen mestaruuden 1999 Seinäjoella (aika 13,90) ja 2003 Helsingissä (13,93) http://www.gbrathletics.com/nc/fin.htm. Hopealla hän oli vuosina 1997 ja 2005. Hallissa Niemi voitti 60 metrin aidoissa SM-kultaa vuonna 2003 ja SM-hopeaa 1997 ja 2005 ja SM-pronssia 2002. Niemi edusti Suomea MM-kilpailuissa vuosina 1999, 2003 ja 2005 ja EM-kilpailuissa vuonna 2002 sekä sisäratojen MM- kilpailuissa 2003 ja sisäratojen EM-kilpailuissa 2005. Niemen ennätys 110 metrin aidoissa on Lahden eliittikisoissa 2. heinäkuuta 2003 juostu 13,57. Ajallaan hän on kaikkien aikojen viidenneksi nopein suomalaisaituri. http://www.apulanta.fi/matti/yu/suomi.html Seuratasolla Niemi edusti vuoteen 1997 asti Padasjoen Yritystä ja sen jälkeen Turun Urheiluliittoa. Alkuvuodesta 2006 Matti Niemi ilmoitti lopettavansa urheilu-uransa jalkavammojen vuoksi. == Lähteet == Luokka:Suomalaiset pika-aitajuoksijat Luokka:Vuonna 1976 syntyneet Luokka:Elävät henkilöt
Pater noster

Pater noster on latinaa ja merkitsee isä meidän. Se tarkoittaa seuraavia asioita: * Isä meidän, kristillinen rukous * Pater Noster, raahelainen gospelyhtye * Pater Noster, puolalainen black metal -yhtye * Paternoster, itävaltalainen krautrock-yhtye 1970-luvulla * Paternoster, kylä Etelä-Afrikan länsirannikolla * Paternoster Square, aukio Lontoossa * Paternosterhissi, hissityyppi * Paternosterpapu (Abrus precatorius), hernekasvilaji * Paternoster, 2. Maanantain vuonna 2010 julkaistu studioalbumi.
Bandidas

Bandidas on Joachim Rønningin ja Espen Sandbergin ohjaama komediallinen toimintaelokuva, joka sijoittuu 1800-luvun loppupuolen Meksikoon. Sen pääosia esittävät Penélope Cruz ja Salma Hayek. Elokuvan budjetti oli 35 miljoonaa Yhdysvaltain dollaria. == Juoni == Hayek esittää Sara Sandovalia, rikasta pankkiirin tytärtä, Cruz köyhästä perheestä tulevaa Maria Alvarezia. Neitokaiset yhdistää newyorkilaisen pankin edustajamies Tyler Jackson, joka repii naisten perheet hajalle varastaessaan näiden maita Yhdysvaltain rautateiden laajentumistarpeisiin. Sandoval ja Alvarez päättävät kostaa vääryydet ja alkavat ryöstellä pankin sivukonttoreita. Meksikolaisten maita ja perheitään puolustavat naiset saavat lopulta puolelleen myös heitä pidättämään lähetetyn poliisin, Quentin Cooken. == Rooleissa == == Lähteet == Luokka:Vuoden 2006 yhdysvaltalaiset elokuvat Luokka:Yhdysvaltalaiset toimintakomediat Luokka:Yhdysvaltalaiset komediaelokuvat Luokka:Vuoden 2006 ranskalaiset elokuvat Luokka:Meksikolaiset elokuvat
Jarno Jokihaara

Jarno Juhani Jokihaara (s. 2. syyskuuta 1973 Hämeenkyrö) on suomalainen pika- aitajuoksija. Jokihaara voitti 110 metrin aitojen Suomen mestaruuden Lahdessa vuonna 2000 (aika 13,79) ja Turussa vuonna 2001 (14,12)http://www.gbrathletics.com/nc/fin.htm. Hopealla hän oli 1999 ja pronssilla 2002. Hallissa Jokihaara voitti 60 metrin aitojen SM-kultaa neljä kertaa peräkkäin, vuosina 1998–2001 http://www.gbrathletics.com/nc/fini.htm. Jarno Jokihaaran ennätys 110 metrin aidoissa oli Turussa 2. elokuuta 2000 juostu 13,72. Sillä hän on matkan kaikkien aikojen kymmenenneksi nopein suomalainen. http://www.apulanta.fi/matti/yu/suomi.html viitattu 30.6.2022 Jokihaara edusti Suomea Edmontonin MM-kisoissa 2001, mutta ei selvinnyt alkueristä jatkoon. Seuratasolla Jokihaara edusti Kyröskosken Pontta. == Lähteet == Luokka:Suomalaiset pika-aitajuoksijat Luokka:Vuonna 1973 syntyneet Luokka:Elävät henkilöt
Lateraanisopimukset

Lateraanisopimuksiksi kutsutaan kolmea sopimusta, jotka solmittiin Benito Mussolinin käytännössä hallitseman Italian kuningaskunnan ja Pyhän istuimen välillä 1929. Sopimukset ratkaisivat Italian ja paavin välisen kiistan, joka oli syntynyt vuonna 1870, kun Italia liitti Rooman itseensä, mikä lakkautti Kirkkovaltion ja paavin maallisen vallan. Italia takasi paaville aseman, tuloja ja Pyhän istuimen käyttöoikeuden 1871, mutta se ei riittänyt katoliselle kirkolle, joka esitti tarvitsevansa riippumattomuuden maallisesta vallasta. Paavit julistautuivat "Vatikaanin vangeiksi" eivätkä esiintyneet julkisuudessa lähes kuuteen vuosikymmeneen. Vuonna 1926 alkanut neuvotteluprosessi johti sopimuksiin, jotka allekirjoittivat kuningas Viktor Emanuel III, pääministeri Benito Mussolini ja kardinaali Pietro Gasparri paavi Pius XI:n puolesta. Sopimusten mukaan luotiin Vatikaanivaltio, jolle taattiin itsenäisyys. Paavilta edellytettiin ulkopoliittista puolueettomuutta. Sopimukset määrittivät katolisuuden Italian valtionuskonnoksi ja antoivat katoliselle kirkolle jonkin verran suoraa poliittista valtaa Italiassa. Sopimukset uudistettiin toisen maailmansodan ja Mussolinin kaatumisen jälkeen. Vuoden 1984 korvaava sopimus poisti muun muassa katolisuuden aseman Italian valtionuskontona. == Aiheesta muualla == * Kirkkovaltion uudelleenpystyttäminen, Helsingin Sanomat Viikkoliite, 03.03.1929, nro 9, s. 3, Kansalliskirjaston digitaaliset aineistot Luokka:Italian historia Luokka:Katolisen kirkon historia Luokka:Vatikaanivaltion historia Luokka:Pyhä istuin
Nyyrikki (nimi)

Nyyrikki on suomalainen miehen etunimi. Nyyrikki on kansallisromanttisen kauden nimiä. Kalevalassa Nyyrikki on Tapion poika, metsän haltija. Mikael Agricola mainitsee Nyyrikin olleen karjalainen metsästyksen jumala, joka ”oravat antoi metsästä”. Ristimänimeksi Nyyrikkiä ehdotettiin jo 1865, ja Suomen almanakassa nimi on ollut vuodesta 1929 lähtien. Digi- ja väestötietoviraston tietojen mukaan Nyyrikki-nimen on 1900-luvun alusta tammikuuhun 2025 mennessä saanut noin 200 miestä ja muutama kymmenen naista. Se esiintyy useimmiten toisena tai kolmantena etunimenä. ==Tunnettuja Nyyrikkejä== * Veikko Nyyrikki (Nyrki) Tapiovaara, suomalainen elokuvaohjaaja == Muita käyttöyhteyksiä == * Nyyrikki-lehti == Lähteet == Luokka:Etunimet
Miska

Miska on miehen etunimi. Miska on rinnakkaismuoto nimestä Mischa, joka on venäläinen kutsumamuoto nimestä Mikael ('kuka on niin kuin Jumala'). Nimeä on alettu käyttää yleisemmin 1960-luvulla ja siitä tuli muotinimi 1990-luvulla. Suomen almanakassa nimi on ollut vuodesta 2000. Vuoden 2019 loppuun mennessä Digi- ja väestötietoviraston tietojen mukaan Miska-nimen on saanut noin 3 630 miestä ja noin 70 naista. ==Tunnettuja Miskoja ja Mischoja== Listan henkilöt ovat suomalaisia, ellei toisin mainita. *Miska Aaltonen (s. 1972), motocross- kuljettaja *Miska Alanko (1977–1997), koripalloilija *Mischa Barton (s. 1986), englantilainen näyttelijä *Mischa Elman (1891–1967), venäläis-yhdysvaltalainen viulisti *Miska Fredman (s. 1977), pelisuunnittelija *Miska Haakana, MiskaMH (s. 1996), suomalainen muusikko ja YouTube-videoiden tekijä *Miska Humaloja (s. 1991), jääkiekkoilija *Miska Kajanus (s. 1979), näyttelijä *Miska Kangasniemi (s. 1975), jääkiekkoilija *Miska Kaukonen (s. 1975), näyttelijä *Miska Kukkonen (s. 2000), jääkiekkoilija *Miska Mäkiviita (s. 2003), pesäpalloilija *Miska Poikkimäki (s. 2000), maastohiihtäjä *Miska Rantanen (s. 1967), toimittaja ja tietokirjailija *Miska Ronkainen (s. 1999), suomalainen jääkiekkoilija *Miska Siikonen (s. 1996), jääkiekkoilija *Miska Soini, Aksim), rap-artisti ja -tuottaja *Miska Suves (s. 1972), jääpalloilija *Miska Toiviainen (s. 1975), näyttelijä- ja juontaja *Miska Ylitolva (s. 2004), jalkapalloilija *Mischa Zverev (s. 1987), saksalainen tennispelaaja == Kuvitteellisia Miskoja == * Miska, hahmo Tove Janssonin Muumi-tarinoissa * Miska Koistinen, televisiosarjassa Salatut elämät ==Muita Miskoja== *Miska- karhu, Moskovan kesäolympialaisten maskotti 1980 *Miska, tasavallan presidentin Tarja Halosen entinen kissa == Lähteet == * * === Viitteet === Luokka:Etunimet
Marko Ritola

Marko Juhani Ritola (s. 29. tammikuuta 1979 Haapavesi) on suomalainen pika- aitajuoksija ja pikajuoksija. Ritola on voittanut 110 metrin aitojen Suomen mestaruuden Joensuussa 2002 (aika 13,99) Vaasassa 2004 (13,94) ja Jyväskylässä 2006 (13,74) http://www.gbrathletics.com/nc/fin.htm. Hopealla hän on ollut 2003 ja pronssilla 1999, 2000, 2001 ja 2005 eli hän oli SM-mitaleilla kahdeksana vuonna peräkkäin (1999–2006). Ritola oli mukana Münchenin EM- kisoissa 2002 ja Göteborgin EM-kisoissa 2006, muttei selvinnyt alkueristä jatkoon. Nuorten arvokisoissa Ritola on edustanut Suomea alle 20-vuotiaiden MM-kilpailuissa 1998 Annecyssa, jossa selviytyi välieriin ja alle 23-vuotiaiden EM-kilpailuissa 2001, jossa sijoittui kahdeksanneksi. Ritolan ennätys 110 metrin aidoissa on Jyväskylässä 23. heinäkuuta 2006 juostu 13,74. Ajallaan hän on matkan 11:nneksi nopein suomalainen http://www.apulanta.fi/matti/yu/suomi.html#110_m_aidat_miehet viitattu 30.6.2022. 100 metrillä Ritola on parhaimmillaan juossut 10,66 (2004). Seuratasolla hän edustaa Oulun Pyrintöä. == Lähteet == Luokka:Suomalaiset pika-aitajuoksijat Luokka:Suomalaiset pikajuoksijat Luokka:Vuonna 1979 syntyneet Luokka:Elävät henkilöt
Arsi

Arsi on suomalainen miehen etunimi. Arsi on karjalainen muoto kreikkalaisperäisestä nimestä Arsenios, joka tarkoittaa urhoollista, miehekästä. Suomen almanakassa nimi on ollut vuodesta 1950 Adrianuksen muistopäivän kohdalla, 4. maaliskuuta. Vuoden 2019 loppuun mennessä Digi- ja väestötietoviraston mukaan noin 540 miestä oli saanut nimekseen Arsi. ==Tunnettuja Arseja == *Arsi Harju (s. 1974), kuulantyöntäjä *Arsi Piispanen (s. 1985), jääkiekkoilija == Lähteet == * * === Viitteet === Luokka:Etunimet